Latvija

**IgaunijaomijaCOFREEN projekts „Niedru biomasas kā vietējā bioenerģijas un celtniecības materiāla izmantošanas koncepti”**

**Projekta akronīms:** COFREEN

**Ilgums:** 01.05.2010. – 31.08.2013.

**Partneri:** Somijas, Latvijas un Igaunijas universitātes un vides aizsardzības organizācijas

**Budžets:** 1,1 miljons €

**Līdzfinansējums:** Centrālās Baltijas jūras reģiona INTERREG IV A programma 2007. – 2013. gadam

**Vadošais partneris:** Turku Lietišķo zinātņu universitāte

**Latvijas partneris:** Rīgas Tehniskā Universitāte

**Niedre (*Phragmites australis*)**

ir savvaļā – piekrastes rajonos, upju un ezeru krastos – augošs un bagātīgu biomasu veidojošs kultūraugs, kas dažkārt tiek uzskatīts par traucēkli, bet citreiz - par skaistu ainavas

sastāvdaļu. Niedru augšanas vietu ilgtspējīga apsaimniekošana var būt noderīga apkārtējo reģionu uzņēmējiem un iedzīvotājiem. Somijas dienvidu reģionos, Igaunijā un Latvijā ir

plašas niedru augšanas zonas, kuras, rūpīgi plānojot apsaimniekošanu, ilgstoši var izmantot bioenerģijas un celtniecības materiālu ražošanā, vienlaicīgi veicinot ūdens aizsardzību,

bioloģiskās daudzveidības saglabāšanu, atpūtas iespēju nodrošināšanu un ainavu saglabāšanu. Diemžēl šobrīd šajās teritorijās tiek īstenoti tikai daži lietderīgi un ilgtspējīgi niedru

izmantošanas risinājumi.

**Projekta mērķi:**

• uzlabot ekoloģisko un ekonomisko ilgtspējību reģionā, izstrādājot vietējos risinājumus niedru biomasas izmantošanai bioenerģijas un celtniecības materiālu ražošanā;

• sekmēt ar niedru izmantošanu saistītas uzņēmējdarbības uzsākšanu, izveidojot biznesa modeli, veicinot niedru apsaimniekošanas subsidēšanu un izstrādājot niedru

izmantošanas apmācības programmu;

• palielināt niedru kā vietējā atjaunojamās bioenerģijas un celtniecības materiāla izmantošanas apjomu visā programmas reģionā.

**Projekta stratēģiskie uzdevumi:**

• integrētas piekrastes plānošanas uzlabošana, optimizējot niedru augšanas teritoriju apsaimniekošanu;

• sabiedrības informētības palielināšana par niedru izmantošanas iespējām;

• informācijas un labās prakses apmaiņa starp partnervalstīm, institūcijām un dalībniekiem;

• niedru izmantošanas organizāciju tīkla izveide.

”

**Projekta aktivitātes**

Projekta aktivitātes ir sadalītas piecās darba grupās: projekta vadība un koordinēšana, sekmīga piekrastes teritorijas vides pārvaldība, niedru izmantošana

bioenerģijas un celtniecības materiālu ražošanā, kā arī labās prakses piemēru izmantošana izglītībā.

**Plānotie projekta rezultāti:**

• trīs koncepcijas niedru kā vietējā enerģijas avota izmantošanai;

• modelis niedru kā celtniecības un izolācijas materiāla izmantošanai;

• pētījumi par niedru vākšanas sistēmām biogāzes un bioenerģijas ražošanai;

• vietējo enerģijas resursu izmantošanas apjoma palielināšanās pilotreģionos;

• pētījumi par niedru kā izolācijas materiāla izmantošanu;

• priekšlikums bioenerģijas ražošanai paredzēto niedru ražas subsidēšanai;

• bioenerģijas programma izglītības iestādēm;

• uzņēmēju apmācība par niedru apsaimniekošanu reģionos;

• informatīvi izglītojoša filma, semināri un publikācijas par niedru izmantošanas iespējām.

Papildus informācija pieejama sazinoties ar Projekta vadītāju **Aigaru Laizānu** (mobilais telefons: +371 29 23 34 50; e-pasts: aigars.laizans@rtu.lv)